recursal/SuperWikiNEXT-32B huggingface dataset:
**থুরায়া আল-হাফেজ** (১৯১১-২০০০), (আরবি ثريا الحافظ) একজন সিরীয় রাজনীতিবিদ, যিনি নিকাবের বিরুদ্ধে ও নারীর অধিকারের জন্য প্রচারণা চালিয়ে ছিলেন। তিনি সিরিয়ার প্রথম শিক্ষিকাদের মধ্যে অন্যতম একজন। তিনি পার্লামেন্টের আসনের জন্য ভোটে লড়াই করেছেন, পাশাপাশি নারীবাদী বিষয়বস্তু নিয়ে সংবাদ পত্রে লিখেছেন।

প্রারম্ভিক জীবন ও শিক্ষা
------------------------

তিনি ১৯১১ সালে জন্মগ্রহণ করেন। থুরায়া দামেস্কে বিদ্যালয়ে পড়াশোনা শেষ করে ১৯২৮ সালে সিরিয়ার প্রথম মহিলা প্রাথমিক বিদ্যালয়ের শিক্ষিকাদের একজন হন। এই সময়, থুরায়া নারী বুদ্ধিজীবীদের উন্নীত করার জন্য দামেসিন মহিলা জাগরণ সোসাইটি প্রতিষ্ঠা করেন এবং ১৯৩০-এর দশকে একজন বিশিষ্ট নারী অধিকার কর্মী হয়ে ওঠেন। ১৯৩০ সালে শিক্ষিত মহিলাদের জন্য ওমেনস স্কুল অ্যালামনা এসোসিয়েশন প্রতিষ্ঠা করতে দেখেছিলেন। ১৯৪২ সালের মে মাসে, তিনি দামেস্কের সরকারি সদর দপ্তরে একশত মহিলার একটি বিক্ষোভ মিছিলের নেতৃত্ব দেন, যেখানে তারা সকলেই তাদের পর্দা খুলে ফেলেছিলেন। তিনি যুক্তি দিয়ে একটি বক্তৃতা দিয়েছিলেন যে 'আমরা যে পর্দাটি পরতাম তা ঐশ্বরের পবিত্র গ্রন্থে বা হযরত মোহাম্মদ দ্বারা উল্লেখ করা হয়নি'। ১৯৪৭ সালে, তিনি দামেস্কের মর্যাদাপূর্ণ তাজহিজ স্কুলে আরবি সাহিত্যের প্রশিক্ষক হয়েছিলেন।

রাজনীতি
-------

থুরায়া ১৯৫০-এর দশকে সিরিয়ার পার্লামেন্টে একটি আসনে নিজেকে মনোনীত করা প্রথম মহিলা হন।  যদিও পরবর্তীকালে তিনি পরাজিত হয়েছিলেন, তার প্রচেষ্টা ছিল আরব বিশ্বে নারীর মর্যাদা বৃদ্ধির লক্ষ্য অর্জনের লক্ষ্যে গুরুত্বপূর্ণ পদক্ষেপ। তিনি দাবি করেছিলেন যে ভোটে অবৈধ হস্তক্ষেপ করা হয়েছিল এবং তিনি আসলে ৭৫% ভোট পেয়েছিলেন।

দামাস্কাসের দৈনক কাগজ *বারাদা* থুরায়া স্বামী মুনির আল-রায়েসের মালিকানাধীন একটি সংবাদ পত্র। এই সংবাদ পত্রিকাটির জন্য তিনি ১৯৫৩ সালে লেখা শুরু করেন। একই বছরে, তিনি 'দামেস্কে তার নিজস্ব সাহিত্য ও রাজনৈতিক বৈঠকখানা চালু করেছিলেন, যা উভয় লিঙ্গের জন্য উন্মুক্ত ছিল। বৈঠকখানাটি তার নিজের বাড়িতে ডাকা হয়েছিল এবং মুসলিম ইতিহাসের প্রথম সাহিত্য বৈঠকখানার সভাপতিত্বকারী নবী মোহাম্মদের প্রপৌত্র সুকায়না বিনতে আল-হুসাইনের নামে নামকরণ করা হয়েছিল। 

তার স্বামীর মতো, থুরায়া সংযুক্ত আরব প্রজাতন্ত্রের সময় ও পরে মিশরের গামাল আবদেল নাসেরকে সমর্থন করেছিলেন।

মৃত্যু
------

তিনি ২০০০ সালে মৃত্যু বরণ করেন।

সূত্র
-----

সামি এম মৌবায়েদ,  *স্টিল অ্যান্ড সিল্ক: সিরিয়া ১৯০০-২০০০ এর রূপ দানকারি পুরুষ ও নারী* (সিয়াটেল: কিউন প্রেস, ২০০৬), পৃ। ৪৩৫।

তথ্যসূত্র
---------

1. ↑  Sami M. Moubayed, *Steel and Silk: Men and Women who Shaped Syria 1900-2000* (Seattle: Cune Press, 2006), p. 435.
2. ↑  Moubayad, Sami (জুলাই ৩০, ২০১০)। "Niqab Ban Unveils Syria's Secular Past"। *Asia Times Online*। Archived from the original on অক্টোবর ৫, ২০১০। সংগ্রহের তারিখ জানুয়ারি ২৯, ২০১১। উদ্ধৃতি শৈলী রক্ষণাবেক্ষণ: ইউআরএল ফিট নয় (link)
3. ↑  Ghada Talhami, *Historical Dictionary of Women in the Middle East and North Africa* (Plymouth: Scarecrow, 2013).
4. ↑  Sami M. Moubayed, *Steel and Silk: Men and Women who Shaped Syria 1900-2000* (Seattle: Cune Press, 2006), p. 498.
সালমা উম্মে আল-খায়ের
**সালমা উম্মে আল-খায়ের বিনতে শাখার** প্রথম খলিফা আবু বকরের মা ছিলেন।

জীবনী
-----

সালমা ছিলেন কুরাইশের তায়েম গোত্রের শাখার ইবনে আমির ইবনে আমরের কন্যা এবং তার চাচা উসমান ইবনে আমিরের ভাই, যিনি পরবর্তীতে 'আবু কাহাফা' নামে পরিচিত ছিলেন। তার উপাধি ছিল উম্মআল-খায়ের ("কল্যাণের মা")।

সালমা ও আবু কুহাফার বেশ কয়েকটি ছেলে ছিল যারা শৈশবে বেঁচে ছিল না। ৫৭৩ সালে আবু বকরের জন্ম হলে সালমা তাকে কাবাতে নিয়ে গিয়ে দেবতাদের কাছে প্রার্থনা করেনঃ "যদি এই লোকটিকে মৃত্যু থেকে মুক্তি দেওয়া হয়, তাহলে তাকে আমাকে দান কর!" আবু বকর তাই আতিক ("অব্যাহতিপ্রাপ্ত") নামে পরিচিত ছিলেন, যখন তার পরবর্তী জীবিত ভাইদের সম্পর্কিত নাম মু'তাক এবং উতাইক দেওয়া হয়েছিল।

সালমা প্রথম দিকে ইসলাম ধর্ম গ্রহণ করেছিলেন। তিনি তাদের মধ্যে ছিলেন যাদের "আরকামের বাড়িতে" মুহাম্মদের সাথে দেখা করার জন্য আনা হয়েছিল, অর্থাৎ ৬১৪ সালের পরে কিন্তু হিজরার আগে।

তিনি ৬৩২ থেকে ৬৩৪ সালের মধ্যে তার ছেলে আবু বকরের খিলাফতের সময় মারা যান।

তথ্যসূত্র
---------

1. 1 2  Jalal ad-Din al-Suyuti (১৮৮১)। Tarikh al-Khulafa(The History of the Caliphs)। Calcutta: The Asiatic Society। পৃষ্ঠা ২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jalal ad-Din al-Suyuti (১৮৮১)। Tarikh al-Khulafa(The History of the Caliphs)। Calcutta: The Asiatic Society। পৃষ্ঠা ২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Ibn Hajar। Al-Isaba, vol. ৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Muhammad ibn Ishaq (১৯৫৫)। Sirat Rasul Allah (The Life of Muhammad)। Oxford University Press। পৃষ্ঠা ১১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Ibn Hajar। Al-Isaba, vol. ৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মোহাম্মদ মোহসীন** (২১ মে ১৯৩১– ৮ অক্টোবর ২০০৪) ছিলেন বাংলাদেশি আইনজীবী, মুক্তিযোদ্ধা ও রাজনীতিবিদ। তিনি তৎকালীন রাজশাহী-১০ ও রাজশাহী-১১ আসনের সংসদ সদস্য ছিলেন।

প্রারম্ভিক জীবন
---------------

মোহাম্মদ মোহসীন ২১ মে ১৯৩১ সালে তৎকালীন ব্রিটিশ ভারতের চাঁপাইনবাবগঞ্জের শিবগঞ্জের বিনোদপুর ইউনিয়নের কবিরাজটোলা গ্রামে জন্মগ্রহণ করেন। তার পিতার নাম আব্দুল আজিজ ও মাতার নাম আয়না বেগম।

তিনি ১৯৪৭ সালে চাঁপাইনবাবগঞ্জের শিবগঞ্জের দাদনচক হাই মাদ্রাসা থেকে ম্যাট্রিকুলেশন পাস করেন। ১৯৫০ সালে রাজশাহী গভ. কলেজ থেকে বিএ এবং ১৯৫৭ সালে রাজশাহী বিশ্ববিদ্যালয় থেকে এলএলবি ডিগ্রী লাভ করেন।

১৯৫৭ পরবর্তী সময়ে পরিবারসহ চাঁপাইনবাবগঞ্জের বিনোদপুর থেকে রাজশাহী শহরে স্থায়ী হোন। ব্যক্তিগত জীবনে তিন ছেলে ও দুই মেয়ের জনক।

কর্মজীবন
--------

মোহাম্মদ মোহসীন আইনজীবী ছিলেন। তিনি ১৯৭২-১৯৭৬ সাল পর্যন্ত বৃহত্তর রাজশাহী জেলার জিপি (গভ. প্লিডার) ছিলেন।

তিনি রাজশাহী আইন কলেজে দীর্ঘদিন শিক্ষকতা করেন। মৃত্যুবধি রাজশাহী আইন কলেজের গভর্নিং বডির প্রতিষ্ঠাতা-সভাপতির দায়িত্ব পালন করেন।

তিনি সোনালী ব্যাংকের পরিচালক ছিলেন।

তিনি রাজশাহী জেলা জাতীয় যক্ষা সমিতির নির্বাহী সদস্য, রাজশাহী হোমিওপ্যাথ কলেজর নির্বাহী সদস্য, রাজশাহী বিশ্ববিদ্যালয়ের নির্বাচিত একাধিকবারের সিনেট এবং সিন্ডিকেট সদস্য ছিলেন।

রাজনৈতিক জীবন
-------------

মোহাম্মদ মোহসীন ১৯৬২ পরবর্তী সময়ে দুই মেয়াদে বৃহত্তর রাজশাহী শহর আওয়ামী লীগের সভাপতি ছিলেন। তিনি ১৯৬৮-১৯৭৩ সালে রাজশাহী জেলা আওয়ামী লীগের সাংগঠনিক সম্পাদক ও পরবর্তীতে একাধিকবার রাজশাহী জেলা আওয়ামী লীগের সাধারণ সম্পাদক এবং সভাপতির হিসেবে দায়িত্ব পালন করেন।

১৯৭০ সালের তৎকালীন পাকিস্তানের সাধারণ নির্বাচনে প্রাদেশিক পরিষদে আওয়ামীলীগ পার্লামেন্টারী বোর্ড কর্তৃক রাজশাহীর বোয়ালিয়া-পবা-তানোর-গোদাগাড়ী এলাকা থেকে এমএনএ প্রার্থী হিসেবে নৌকার মনোনয়ন পেলেও ব্যক্তিগত কারণে নির্বাচন করেননি।

১৯৭১ সালে রাজশাহী সংগ্রাম পরিষদের আহ্বায়কের দায়িত্ব পালন করেন। ১৯৭১ সালে মুক্তিযুদ্ধকালীন সময়ে ভারতের মুর্শিদাবাদের পানিপিয়া ক্যাম্পের ইনচার্জের দায়িত্ব পালন করেন। প্রায় ১০০০ মুক্তিযোদ্ধাকে প্রশিক্ষণ দেন। সংগঠক হিসেবে তিনি মুক্তিযুদ্ধে অবদান রাখেন।

প্রথম জাতীয় সংসদের ১৯৭৫ সালের উপ-নির্বাচনে বাকশাল পদ্ধতিতে তৎকালীন রাজশাহী-১১ আসনে (রাজশাহী সদর-বোয়ালিয়া-পবা) সংসদ সদস্য মনোনীত হন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রাজশাহী-১০ আসন থেকে সংসদ সদস্য নির্বাচিত হন।

মৃত্যু
------

মোহাম্মদ মোহসীন ৮ অক্টোবর ২০০৪ সালে মৃত্যুবরণ করেন।

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3 4 5 6 7 8 9 10 11 12 13 14  মাহবুবুল ইসলাম ইমন। *চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষিপ্ত জীবনী-১ম ও ২য় খণ্ড*।
3. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  *The Election Archives* (ইংরেজি ভাষায়)। Shiv Lal। ১৯৮১।
dadwdsawdsadwasdwadadw

**কৃষক** একজন ব্যক্তিবিশেষ যিনি কৃষিকার্য পেশায় নিয়োজিত থেকে ফসল উৎপাদন করেন। পাশাপাশি তিনি খাবারের উপযোগী করে গৃহপালিত প্রাণী লালন-পালন করেন। সভ্যতার ঊষালগ্ন থেকে এ পেশার মাধ্যমে কৃষক মানুষের জন্যে খাদ্য সরবরাহ করে জীবনকে চলমান রেখেছেন।

একজন কৃষক তাঁর নিজের জমিতে অথবা অন্যের জমি বর্গা নিয়ে কিংবা অন্যের জমিতে শ্রম দিয়ে ফসল উৎপাদনে নিয়োজিত থাকেন। কিন্তু অগ্রসরমান অর্থনীতিতে কৃষক বলতে বোঝায়ঃ মূলত যার নিজস্ব খামার বা জমি আছে। জমিতে নিয়োজিত কর্মীগণ খামার কর্মী, ক্ষেত মজুর ইত্যাদি নামে অভিহিত হয়ে থাকেন।

সংজ্ঞার্থ নিরূপণ
----------------

কৃষক মাঠে ধান লাগাচ্ছেন
কৃষক শব্দটি সাধারণতঃ কিছু প্রয়োজনীয় উপাদানের সংমিশ্রণ ও প্রয়োগ করে ফসল, ফলের বাগান, গৃহপালিত হাঁস-মুরগী পালন অথবা অন্যান্য ধরনের পশুপালন করে থাকেন। তাঁদের উৎপাদিত পণ্য বাজারে অথবা সরাসরি জমি বা খামার থেকেই বিক্রয় করা হয়। আরো ব্যাপক অর্থে কৃষক শব্দ বিশ্লেষণ করলে দেখা যায় নির্দিষ্ট গৃহপালিত পশু যেমনঃ গবাদিপশু, ছাগল, ভেড়া, মহিষ, ঘোড়া ইত্যাদি লালন-পালনও এর সাথে জড়িত। কৃষক শব্দটি মার্কিন যুক্তরাষ্ট্রে রেঞ্চার্স, অস্ট্রেলিয়া ও যুক্তরাজ্যে গ্র্যাজিয়ার্স বা স্টকম্যান নামে পরিচিত।

ভেড়া, ছাগল এবং গবাদীপশুর সাথে জড়িত কৃষকগণকে যথাক্রমে শেফার্ড, গোথার্ড এবং কাউহার্ড নামে আখ্যায়িত করা হয়। ডেইরী ফার্ম বা দুগ্ধ খামারের সাথে জড়িত ব্যক্তি দুগ্ধ খামারীরূপে পরিচিত। তিনি দুধ উৎপাদন কার্যক্রমের সাথে সংশ্লিষ্ট থাকেন। হাঁস-মুরগীর খামারী বা পোল্ট্রি ফার্মার বাচ্চা উৎপাদন, টার্কি, হাঁসের ছানা কিংবা এগুলোর মাংস, ডিম বা পালক সংগ্রহ অথবা উক্ত তিনটি কাজই করে থাকেন। একজন ব্যক্তি যদি রকমারী শাক সব্জি উৎপাদন করে বাজারে বিক্রয় করে তখন তিনি ট্রাক ফার্মার বা মার্কেট গার্ডেনার নামে পরিচিত হন। ডার্ট ফার্মার আমেরিকার চলতি ব্যবহৃত শব্দ যা প্রত্যক্ষভাবে জড়িত কৃষক বা যিনি তাঁর নিজের জমিতে ফসল উৎপাদনের সাথে সরাসরি সংশ্লিষ্ট থাকেন।

বৈশ্বিক প্রয়োগ
---------------

বর্ষাকালে কৃষকেরা মাঠে কাজ করছেন
উন্নয়নশীল দেশ কিংবা অন্যান্য প্রাক-শিল্প সংস্কৃতিতে অধিকাংশ কৃষকই গতানুগতিক ধারায় অনুর্বর জমি আবাদ করে থাকে। তাঁরা আধুনিক পদ্ধতিতে ঘূর্ণায়মান ফসল উৎপাদন প্রণালীর প্রয়োগ, বীজ সংরক্ষণ অথবা অন্যান্য নিত্য-নতুন কৌশলাদি ব্যবহার করেন না। পক্ষান্তরে উন্নত দেশসমূহে উন্নত প্রযুক্তি ব্যবহার করে স্বল্প পরিশ্রমে জমির উর্বরতা বজায় রাখার মাধ্যমে ভারসাম্য রক্ষা করতে সদা সচেষ্ট থাকেন।

ছোট-বড় কৃষিজাত পণ্য উৎপাদনকারীদেরকে বৈশ্বিকভাবে একত্রিত করার জন্য আন্তর্জাতিক কৃষিজাত পণ্য উৎপাদনকারী সংস্থা বা আইএফএপি গড়ে উঠেছে। এ সংস্থাটি ৭৯টি দেশের ১২০টি জাতীয় কৃষি সংঘের ৬৬০ মিলিয়ন কৃষকের প্রতিনিধিত্ব করছে।

তথ্যসূত্র
---------

1. ↑  Oxford English Dictionary
2. ↑  "About the International Federation of Agricultural Producers"। ৭ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৮ মে ২০১২।

বহিঃসংযোগ
---------


উইকিমিডিয়া কমন্সে **কৃষক** সংক্রান্ত মিডিয়া রয়েছে।
**ব্যানার্জি** (জন্ম মাগন্তি ভেনু ব্যানার্জী) একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্রে অভিনয় করেন। চলচ্চিত্রে তার ৩০ বছরের বেশি অভিনয়ের অভিজ্ঞতা রয়েছে। একজন সহকারী পরিচালক হিসাবে তিনি তার অভিনয় জীবন শুরু করেছিলেন।

বহু চলচ্চিত্রে তিনি খলনায়ক ও পার্শ্বচরিত্রে অভিনয় করেছেন।

প্রাথমিক জীবন
-------------

তিনি ভারতের অন্ধ্রপ্রদেশের বিজওয়াড়ার গভর্নর পেতায় জন্মগ্রহণ করেন। তিনি মন্টেসরি শিশুদের স্কুলে পড়াশোনা করেছিলেন, যেখানে প্রধান শিক্ষিকা ছিলেন কোন্ডাপল্লী কোটেশ্বরাম্মা। তাঁর বাবা তথ্য ও সম্প্রচার মন্ত্রকের একজন কর্মকর্তা ছিলেন। তিনি দিল্লিতে বদলি হওয়ার কারণে ব্যানার্জিও কিছু সময় দিল্লিতে অবস্থান করেছিলেন। ব্যানার্জি গুন্টুরের এ.সি. কলেজে মাধ্যমিক শিক্ষা সমাপ্ত করেন। এর পরে তিনি চেন্নাইয়ে হোটেল ব্যবস্থাপনা বিষয়ে কোর্স করেন। তিনি চেন্নাইয়ে বি.এ. পরে তিনি ভিজিয়ানাগ্রামের একটি সংস্থায় শাখা পরিচালক হিসাবে কাজ করেন। তাঁর এক বড় বোন আছে যিনি চেন্নাইয়ে থাকেন। ব্যানার্জি স্ত্রী ও মেয়ের সাথে হায়দ্রাবাদ থাকেন

পেশা
----

তিনি প্রথমে বিশ্বস্বর রাওয়ের সাথে চলচ্চিত্রে কাজ শুরু করেছিলেন।

তথ্যসূত্র
---------

1. ↑  MAA, Stars। "Benerjee"। maastars.com। সংগ্রহের তারিখ ৩ জুলাই ২০১৬।
2. ↑  Y, Sunitha Chowdhary (২২ এপ্রিল ২০১২)। "Resigned to reality"। *The Hindu*। সংগ্রহের তারিখ ৬ জুন ২০১৬।
3. ↑  HM TV। "Interview with Banerji"। YouTube। সংগ্রহের তারিখ ৬ জুন ২০১৬।
**কোন্ডাপল্লী সীতারামাইয়া** (? - ১২ এপ্রিল, ২০০২) একজন ভারতের মাওবাদী কমিউনিস্ট নেতা। ইনি সিপিআই (এম এল) (জনযুদ্ধ) গোষ্ঠীর প্রতিষ্ঠাতা ও প্রবীন নেতা ছিলেন।

প্রারম্ভিক জীবন
---------------

কোন্ডাপল্লী অন্ধ্রপ্রদেশ রাজ্যের কৃষ্ণা জেলার লিংগাভরম গ্রামে এক ধনী পরিবারে জন্মগ্রহণ করেছিলেন। তিনি জোন্নাপুডু গ্রামে বেড়ে ওঠেন। ছাত্রাবস্থাতে কমিউনিস্ট রাজনীতিতে যোগ দেন তিনি।

রাজনীতি
-------

ভারতের কমিউনিস্ট পার্টিতে যোগ দেওয়ার পরে তিনি কৃষ্ণা জেলা কমিটির সম্পাদক হন। তেলেঙ্গানা বিদ্রোহে তার ইউনিট অংশ নেয়। ১৯৬৪ সালে পার্টি বিভক্ত হলে তিনি ভারতের কমিউনিস্ট পার্টি (মার্ক্সবাদী) দলে যোগ দেননি। রাজনীতি থেকে সাময়িকভাবে নিজেকে সরিয়ে নিয়ে শিক্ষকতা কর‍তে থাকেন। ওয়ারঙ্গলের সেন্ট গ্যাব্রিয়েল বিদ্যালয়ে হিন্দির শিক্ষক হিসেবে কাজ করতে করতে তার বন্ধুত্ব হয় কে.জি. সত্যমুর্থির সাথে। তারা দুজনে ভারতের নকশাল আন্দোলনের প্রধান দল কমিউনিস্ট পার্টি (মার্ক্সবাদী - লেনিনবাদী) তে যোগ দেন। অবিভক্ত সিপিআই (এম-এল) দলের অন্ধ্র রাজ্য কমিটির সদস্য ছিলেন তিনি। পরবর্তী সময়ে এই দল বহুধাবিভক্ত হয়ে যায়। সীতারামাইয়া সেন্ট্রাল অর্গানাইজিং কমিটি, সিপিআই (এম-এল) দলে যুক্ত হন ১৯৭২ সালে। ১৯৭৪ সালে নবগঠিত রাজ্য কমিটির অন্যতম সদস্য হন তিনি। ১৯৭৭ সালের ২৬ এপ্রিল পুলিশ তাকে নাগপুর থেকে গ্রেপ্তার করে। অভিযোগ তার গাড়িতে অস্ত্র মজুত ছিল। জামিনে মুক্তি পেয়ে তিনি পূনরায় আত্মগোপন করেন। ১৯৭৭ সালে সেন্ট্রাল অর্গানাইজিং কমিটি ভেঙে বেরিয়ে আসেন ও ১৯৮০ সালের ২২ এপ্রিল নতুন দল সিপিয়াই এল এল (জনযুদ্ধ) এর প্রতিষ্ঠা করেন সীতারামাইয়া। ১৯৮২ সালে হায়দ্রাবাদের বেগমপেট রেলওয়ে স্টেশন থেকে পুলিশ তাকে আবার গ্রেপ্তার করে। ওসমানিয়া হসপিটালের জেল কয়েদী বিভাগ থেকে ১৯৮৪ সালের ৪ জানুয়ারি আবার পলায়ন করেন তিনি। এর পরে পার্টির ভেতরে গণ লাইন নিয়ে অন্তর্দন্দ্ব শুরু হয়। কেজি সত্যমুর্থি, সত্যনারায়ণ রেড্ডি ও সীতারামাইয়ার মতবিরোধ হয়। দলের মাওপন্থী লাইন ও দেং জিয়াওপিং লাইনের বিরোধে সীতারামাইয়া ১৯৯১ সালে বহিষ্কৃত হন। ১৯৯৩ সালে নিজের গ্রামের বাড়ি থেকে আবার পুলিশ তাকে ধরে। কিছুকাল জেলবন্দী থাকার পর শারীরিক অসুস্থতা ও বয়েসের কারণে মুক্তি পান কোন্ডাপল্লী সীতারামাইয়া। পার্টির প্রধান নেতা হিসেবে উঠে আসেন মুপ্পালা লক্ষ্মণ রাও।

শেষ জীবন
--------

শেষ জীবনে সীতারামাইয়া রাজনীতি থেকে নিজেকে সরিয়ে রেখেছিলেন। তিনি পার্কিসন্স রোগে আক্রান্ত হন। ২০০২ সালের ১২ এপ্রিল নিজের নাতনীর বাড়িতে ৮৭ বছর বয়েসে মারা যান এই প্রবীন মাওবাদী বিপ্লবী। মৃত্যুকালে রেখে যান তার স্ত্রী কোটেশ্বরাম্মা ও দুই নাতনি কে। তার শেষকৃত্যে অল্প কিছু মানুষ উপস্থিত ছিলেন বলে সংবাদ বিজ্ঞপ্তিতে প্রচার হয়।

তথ্যসূত্র
---------

1. 1 2  Singh, Prakash (১৯৯৯)। *The Naxalite Movement in India*। New Delhi: Rupa & Co.। পৃষ্ঠা ১০৫। আইএসবিএন 81-7167-294-9।
2. 1 2  "Top Naxals Woo Dalits to Split People's War Group"। *indiatoday.in*। সংগ্রহের তারিখ ১৭ জুলাই ২০১৭।
3. ↑  "People War Group Leader Kondapalli Seetharamaiah"। *indiatoday.in*। ১৫ এপ্রিল ১৯৯৩। সংগ্রহের তারিখ ১৭ জুলাই ২০১৭।
4. ↑  "A few admirers attend Kondapalli's funeral"। *thehindu.com*। ১৪ এপ্রিল ২০০২। সংগ্রহের তারিখ ১৭ জুলাই ২০১৭।
**মিখেল এবিশার** (জার্মান: *Michel Aebischer*, জার্মান উচ্চারণ: [mˈɪçəl ˈɛːbɪʃɜ]; জন্ম: ৬ জানুয়ারি ১৯৯৭) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইতালীয় ক্লাব বোলোনিয়া এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১২ সালে, এবিশার সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

প্রারম্ভিক জীবন
---------------

মিখেল এবিশার ১৯৯৭ সালের ৬ই জানুয়ারি তারিখে সুইজারল্যান্ডের ফ্রিবুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

এবিশার কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*২৯ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সুইজারল্যান্ড | ২০১৯ | ১ | ০ |
| ২০২০ | ২ | ০ |
| ২০২১ | ৪ | ০ |
| ২০২২ | ৫ | ০ |
| সর্বমোট | ১২ | ০ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Murat Yakin gibt Schweizer WM-Aufgebot bekannt" [Murat Yakin announces Swiss World Cup squad] (জার্মান ভাষায়)। Swiss Football Association। ৯ নভেম্বর ২০২২। সংগ্রহের তারিখ ৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **মিখেল এবিশার** সংক্রান্ত মিডিয়া রয়েছে।

* সকারওয়েতে মিখেল এবিশার (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মিখেল এবিশার (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মিখেল এবিশার (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মিখেল এবিশার (ইংরেজি) উইকিউপাত্তে এটি সম্পাদনা করুন
যুদ্ধ চলাকালীন সময়কার দৃশ্য 
**দ্বিতীয় লাইবেরীয় গৃহযুদ্ধ** ১৯৯৯ থেকে শুরু হয়। প্রতিবেশী দেশ গিনি, লাইবেরিয়ার একটি রাজনৈতিক দলকে সহায়তা করে। Liberians United for Reconciliation and Democracy বা সংক্ষেপে "এলইউআরডি" নামে পরিচিত এই দল গিনির সহায়তায় প্রভাব অর্জনের চেষ্টা করলে গৃহযুদ্ধের সূচনা ঘটে। ২০০৩ খ্রিষ্টাব্দের প্রথমদিকে দেশের দক্ষিণাঞ্চলে Movement for Democracy in Liberia নামে আরেকটি বিদ্রোহী দলের উত্থান ঘটে। ২০০৩-এর জুন-জুলাই মাসের দিকে চার্লস টেইলরের সরকার দেশটির মাত্র এক তৃতীয়াংশের উপর কর্তৃত্ব করতে পারতো। এলইউআরডি রাজধানী মনরোভিয়া অবরোধ করে এবং তাদের শেলের আঘাতে শহরের অনেক বেসামরিক লোক মারা যায়। এই যুদ্ধের কারণে হাজার হাজার মানুষকে তাদের ঘরবাড়ি ছেড়ে চলে যেতে হয়।

জাতিসংঘ শান্তিরক্ষী মিশন
------------------------

২০০৩ সালের ১১ সেপ্টেম্বর জাতিসংঘের মহাসচিব কফি আনান লাইবেরিয়াতে শান্তি মিশন প্রেরণের প্রস্তাব উত্থাপন করেন। ১৯ সেপ্টেম্বর নিরাপত্তা পরিষদ এই প্রস্তাবে সম্মত হয়। এভাবেই প্রথমে ১৫,০০০ লোকের সমন্বয়ে United Nations Mission in Liberia বা সংক্ষেপে "UNMIL" গঠিত হয়, এর মধ্যে সামরিক ও বেসামরিক উভয়ই ছিল। মিশনে সামরিক বাহিনীর সদস্যই বেশি ছিল, তবে বেসামরিক পুলিশ বাহিনী, রাজনৈতিক উপদেষ্টা এবং মানবতাবাদী কর্মীও ছিল। ১ অক্টোবর এই মিশনের শান্তিরক্ষীরা Economic Community Of West African States বা ECOWAS-কে প্রতিস্থাপিত করে। অবশ্য অনেক কর্মী দুই দলেই ছিল। ২০০৪ সালের অক্টোবরে মনরোভিয়াতে তিন দিনব্যাপী দাঙ্গায় ৪০০ জন আহত এবং ১৫ জন নিহত হয়।

আরও দেখুন
---------

* লাইবেরিয়ার ইতিহাস
* প্রথম লাইবেরীয় গৃহযুদ্ধ

টীকা
----

1. ↑  Mats Utas, Fluid Research Fields: Studying Excombatant Youth in the Aftermath of the Liberian Civil War, p.213, in Chapter 11, Children and Youth on the Front Line: ethnography, armed conflict and displacement, Dr Jo Boyden & J. de Berry, Oxford and New York: Berghahn Books, 2004.

তথ্যসূত্র
---------

* International Crisis Group, ‘Liberia: The Key to Ending Regional Instability,’ 24 April 2002

Gerdes, Felix: Civil War and State Formation: The Political Economy of War and Peace in Liberia, Frankfurt/New York: Campus Verlag & University of Chicago Press, 2013

বহিঃসংযোগ
---------


উইকিমিডিয়া কমন্সে **দ্বিতীয় লাইবেরীয় গৃহযুদ্ধ** সংক্রান্ত মিডিয়া রয়েছে।

* Insight on Conflict.Liberia  ওয়েব্যাক মেশিনে আর্কাইভকৃত ২০ জুলাই ২০১৪ তারিখে
* United Nations Mission in Liberia website
* Text of the Comprehensive Peace Agreement, U.S. Institute of Peace
* Photo gallery by Chris Hondros

বহিঃসংযোগ
---------

* United Nations Mission in Liberia website
**ফাবিয়ান ফ্রাই** (জার্মান: *Fabian Frei*, জার্মান উচ্চারণ: [fˌɑbiːˈɑːn frˈa͡ɪ]; জন্ম: ৮ জানুয়ারি ১৯৮৯) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডীয় ক্লাব বাজেল এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

২০০৪ সালে, ফ্রাই সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ২৩ ম্যাচে ৩টি গোল করেছেন।

প্রারম্ভিক জীবন
---------------

ফাবিয়ান ফ্রাই ১৯৮৯ সালের ৮ই জানুয়ারি তারিখে সুইজারল্যান্ডের ফ্রাউয়েনফেল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ফ্রাই কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*১ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সুইজারল্যান্ড | ২০১১ | ৩ | ০ |
| ২০১২ | ১ | ০ |
| ২০১৪ | ১ | ১ |
| ২০১৫ | ২ | ০ |
| ২০১৬ | ২ | ০ |
| ২০১৭ | ৩ | ১ |
| ২০১৮ | ২ | ১ |
| ২০২১ | ৪ | ০ |
| ২০২২ | ৫ | ০ |
| সর্বমোট | ২৩ | ৩ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Murat Yakin gibt Schweizer WM-Aufgebot bekannt" [Murat Yakin announces Swiss World Cup squad] (জার্মান ভাষায়)। Swiss Football Association। ৯ নভেম্বর ২০২২। সংগ্রহের তারিখ ৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ফাবিয়ান ফ্রাই** সংক্রান্ত মিডিয়া রয়েছে।

* সকারওয়েতে ফাবিয়ান ফ্রাই (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফাবিয়ান ফ্রাই (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফাবিয়ান ফ্রাই (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফাবিয়ান ফ্রাই (ইংরেজি) উইকিউপাত্তে এটি সম্পাদনা করুন
গাঙ্গেয় সমভূমির বৈশিষ্ট্য : গাঙ্গেয় সমভূমির সৃষ্টি গঙ্গা নদীর দ্বারা। গঙ্গা এবং তার অসংখ্য উপনদী ও শাখানদী পলি সঞ্চয় করে ভারতের বৃহত্তম এই সমভূমিটি তৈরি করেছে। এর বৈশিষ্ট্যগুলি হল— 

1.আয়তন: এই সমভূমিটি প্রায় 357000 বর্গকিমি অঞ্চল জুড়ে বিস্তৃত। 

  

2. গভীরতা : গাঙ্গেয় সমভূমির গভীরতা 150 – 6000 মিটার পর্যন্ত। এর মধ্যে উত্তরে গভীরতা বেশি এবং দক্ষিণে গভীরতা কম। 

3. মাটির বৈশিষ্ট্য : গাঙ্গেয় সমভূমিতে কোথাও প্রাচীন পলিমাটি এবং কোথাও নবীন পলিমাটি রয়েছে। প্রাচীন পলিগঠিত অঞ্চলকে ভাঙ্গার বলে, আর নবীন পলিগঠিত অঞ্চল খাদার নামে পরিচিত। উত্তরপ্রদেশে গঙ্গা সমভূমির উত্তর প্রান্তে অর্থাৎ শিবালিকের পাদদেশ অঞ্চলে নুড়ি, বালি ও পলিগঠিত ভুমিকে বলে ভাবর। ঠিক এরই দক্ষিণে আছে ভিজে সঁতসেঁতে বনে ঢাকা তরাই অঞ্চল।

4.ভূমিরূপ : গাঙ্গেয় সমভূমির ভূপ্রকৃতি সমতল প্রকৃতির। তবে মাঝে মাঝে উঁচু ঢিবি, প্লাবনভূমি, স্বাভাবিক বাঁধ, অশ্বক্ষুরাকৃতি হ্রদ ইত্যাদি দেখা যায়।

5 বদ্বীপ : সমভূমির দক্ষিণ-পূর্ব প্রান্তে গঙ্গা নদীর মােহনায় পৃথিবীর বৃহত্তম বদ্বীপ (গঙ্গা বদ্বীপ) সৃষ্টি হয়েছে। 

  

6. ঢাল : সমগ্র অঞ্চলটি প্রথমে পশ্চিম থেকে পুর্বে এবং তারপর। দক্ষিণ-পূর্বে ধীরে ধীরে ঢালু হয়ে গেছে।
**নোয়া আরিনজেচুকু ওকাফোর** (ইংরেজি: Noah Okafor, ইংরেজি উচ্চারণ: /nˈə͡ʊʌ ˈɒkafə/; জন্ম: ২৪ মে ২০০০; **নোয়া ওকাফোর** নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রীয় ক্লাব রেড বুল জালৎসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৪ সালে, ওকাফোর সুইজারল্যান্ড অনূর্ধ্ব-১৫ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১০ ম্যাচে ২টি গোল করেছেন।

প্রারম্ভিক জীবন
---------------

নোয়া আরিনজেচুকু ওকাফোর ২০০০ সালের ২৪শে মে তারিখে সুইজারল্যান্ডের বিনিঙ্গেনের জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ওকাফোর কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*৩০ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সুইজারল্যান্ড | ২০১৯ | ১ | ০ |
| ২০২১ | ২ | ১ |
| ২০২২ | ৭ | ১ |
| সর্বমোট | ১০ | ২ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Murat Yakin gibt Schweizer WM-Aufgebot bekannt" [Murat Yakin announces Swiss World Cup squad] (জার্মান ভাষায়)। Swiss Football Association। ৯ নভেম্বর ২০২২। সংগ্রহের তারিখ ৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **নোয়া ওকাফোর** সংক্রান্ত মিডিয়া রয়েছে।

* সকারওয়েতে নোয়া ওকাফোর (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে নোয়া ওকাফোর (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে নোয়া ওকাফোর (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে নোয়া ওকাফোর (ইংরেজি) উইকিউপাত্তে এটি সম্পাদনা করুন
***স্প্রিংফিল্ড ডোনাট*** নিউজিল্যান্ডের স্প্রিংফিল্ডে অবস্থিত একটি গোলাপী ডোনাটের একটি ভাস্কর্য। এট মার্কিন এনিমেশনকৃত সিচুয়েশন কমেডি ধারাবাহিক *দ্য সিম্পসনস-* এ সচরাচর দেখানো গোলাপী ডোনাটের উপর ভিত্তি করে তৈরি। দ্য সিম্পসন্স-এর কাহিনিও স্প্রিংফিল্ড নামে একটি শহরকে কেন্দ্র করে আবর্তিত। ভাস্কর্যটি ২০০৭ সালের আমেরিকান চলচ্চিত্র সংস্থা টুয়েন্টিয়েথ সেঞ্চুরি ফক্স প্রযোজিত *দ্য সিম্পসন মুভির* প্রচারের জন্য স্প্রিংফিল্ড শহরকে উপহার দিয়েছিল। ভাস্কর্যটির ব্যাস ৩.৫ মিটার (১১ ফুট) এবং ওজন ৬ টন (৫.৯ লং টন; ৬.৬ শর্ট টন)।

ইতিহাস
------

ফাইবারগ্লাসে আবৃত পলিস্টাইরিন থেকে নির্মিত মূল ভাস্কর্যটি টুয়েন্টিয়েথ সেঞ্চুরি ফক্স ২০০৭ সালের ২৬ জুলাই তাদের প্রযোজিত *দ্য সিম্পসন মুভির* প্রচার প্রচেষ্টায় স্প্রিংফিল্ড শহরে প্রথম উপস্থাপন করেছিল। ডোনাটের ভাস্কর্যটি কেবল ছয় সপ্তাহের জন্য প্রদর্শনের সংস্থান সম্মতি দেওয়া হয়েছিল। ২০০৯ সালের সেপ্টেম্বরে, একজন অগ্নিসংযোগকারী ডোনাটটিকে আগুনে পুড়িয়ে ধ্বংস করে দেয়।  ভাস্কর্যটি স্থায়ীভাবে থাকা উচিত কিনা তা নিয়ে আলোচনার সম্মতি শুনানির দিনেই এটি ঘটেছিল, সন্দেহ ছিল যে অপরাধী ভাস্কর্যটি রাখার বিরোধী ছিল। ভাস্কর্যটির বিরোধীরা এটিকে শহরের স্বাভাবিক ভুদৃশ্যের অবক্ষয় মনে করতো। বিরোধীরা বিশ্বাস করতো, "আমেরিকার ত্রুটিপূর্ণ পরিবার সম্পর্কিত কার্টুন"-এর সাথে স্প্রিংফিল্ড শহরের নাম জড়ানো উচিত নয়। তারপরে, স্প্রিংফিল্ডের স্থানীয়রা ধ্বংসকৃত ভাস্কর্যটির জায়গায় একটি ট্রাক্টরের টায়ার গোলাপী রঙ করে কিন্তু স্প্রিংলার যুক্ত করে নতুন ভাস্কর্য স্থাপন করে। টায়ারের কিছু অংশ শৈল্পিকভাবে অপসারণ করা হয়েছে,যেন মনে হয় ডোনাটিকে একাংশ খাওয়া হয়েছে।

২০১২ সালের ১ জুলাই বিকেলে, একটি নতুন ভাস্কর্য দিয়ে টায়ারের 'ডোনাট'কে প্রতিস্থাপন করা হয়। পুনর্স্থাপিত ভাস্কর্যটি কংক্রিট দিয়ে তৈরি, এর ব্যাস ৩.৫ মিটার (১১ ফু) এবং ওজন ৬ টন (৫.৯ লং টন; ৬.৬ শর্ট টন) । এটি অগ্নিরোধী। ২০২০ থেকে ২০২৩ সালের মধ্যে, রঙ ফিকে হয়ে যাওয়ায় ১৭,৮৬৪ নিউজিল্যান্ডিয় ডলার খরচ করে ভাস্কর্যটি চারবার নতুন করে রঙ করা হয়েছে।

তথ্যসূত্র
---------

1. 1 2 3 4 5  "History of the Simpsons Donut in Springfield, New Zealand"। *Bachcare*। ১৩ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৯।
2. 1 2 3  Eleven, Beck (২০০৯-০৯-২৭)। "Dohhh! the donut's done for"। *Stuff*। ১৪ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৯।
3. 1 2  "Cost of repainting big donut hard to swallow"। *Otago Daily Times*। ২০২৩-০৮-১০। ১৩ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৯।
4. ↑  "Springfield Doughnut"। *Atlas Obscura*। ১২ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৯।
5. ↑  "New doughnut for Springfield"। *Stuff*। ২০১২-০৭-০১। ১৮ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৯।
6. ↑  Alvey, Daniel (২০২৩-০৮-১০)। "Specialist paint needed to repair Springfield's flaking donut"। *Otago Daily Times*। ১৩ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৯।
**ধর্মশাস্ত্র বিশ্ববিদ্যালয়** ( আবরভ: TU থাই: มธ.  ; থাই: มหาวิทยาลัยธรรมศาสตร์ , আরটিজিএস: *Mahawitthayalai Thammasat*, উচ্চারিত [tʰām.mā.sàːt] ) থাইল্যান্ডের একটি সর্বজনীন গবেষণা প্রতিষ্ঠান যেখানে ব্যাঙ্ককের কেন্দ্রস্থলে গ্র্যান্ড প্যালেসের কাছে ফ্রা নাখোন জেলার থা ফ্রা চ্যান এলাকায় ক্যাম্পাস রয়েছে; ব্যাঙ্কক থেকে 42 কিলোমিটার উত্তরে রঙ্গসিটে; পাতায়াতে , থাইল্যান্ডের পূর্ব সমুদ্র তীরবর্তী একটি অবলম্বন শহর; এবং ল্যাম্পাং প্রদেশে।

ধর্মশাস্ত্র বিশ্ববিদ্যালয় থাইল্যান্ডের দ্বিতীয় প্রাচীনতম বিশ্ববিদ্যালয় । 27 জুন 1934 তারিখে থাইল্যান্ডের জাতীয় বিশ্ববিদ্যালয় হিসাবে আনুষ্ঠানিকভাবে প্রতিষ্ঠিত, এটির প্রতিষ্ঠাতা প্রিদি ব্যানোমিয়ং, **নৈতিকতা ও রাষ্ট্রবিজ্ঞান বিশ্ববিদ্যালয়** ( থাই: มหาวิทยาลัยวิชาธรรมศาสตร์และการเมือง  ; আরটিজিএস: *Mahawitthayalai Wicha Thammasat Lae Kanmueang* )। এটি একটি উন্মুক্ত বিশ্ববিদ্যালয় হিসাবে শুরু হয়েছিল, যার প্রথম বছরে 7,094 জন ছাত্র আইন ও রাজনীতি অধ্যয়ন করে।

1960 সালে, বিশ্ববিদ্যালয়টি তার বিনামূল্যে-প্রবেশ নীতির অবসান ঘটায় এবং ভর্তির জন্য জাতীয় প্রবেশিকা পরীক্ষায় উত্তীর্ণ হওয়ার জন্য থাইল্যান্ডে প্রথম হয়ে ওঠে। ধর্মশাস্ত্র বিশ্ববিদ্যালয় আজ চারটি ক্যাম্পাসে 33টি বিভিন্ন অনুষদ এবং কলেজে 240 টিরও বেশি একাডেমিক প্রোগ্রাম অফার করে। প্রতিষ্ঠার পর থেকে 80 বছরেরও বেশি সময় ধরে, ধর্মশাস্ত্র বিশ্ববিদ্যালয় আইন ও রাজনীতির জন্য একটি উন্মুক্ত বিশ্ববিদ্যালয় থেকে একটি আন্তর্জাতিক বিশ্ববিদ্যালয়ে বিবর্তিত হয়েছে যা বিভিন্ন ক্ষেত্র এবং শাখায় সমস্ত স্তরের একাডেমিক ডিগ্রি প্রদান করে। এটি 300,000 এর বেশি আন্ডারগ্র্যাজুয়েট এবং গ্রাজুয়েট ছাত্রদের স্নাতক করেছে। বিশ্ববিদ্যালয়ের প্রাক্তন ছাত্রদের মধ্যে থাইল্যান্ডের কিছু প্রধানমন্ত্রী, নেতৃস্থানীয় রাজনীতিবিদ, এবং সরকারী ব্যক্তিত্ব, থাইল্যান্ড ব্যাংকের গভর্নর এবং আইনবিদ অন্তর্ভুক্ত রয়েছে।

থা ফ্রা চান ক্যাম্পাস, বিশ্ববিদ্যালয়ের মূল ক্যাম্পাস, ফ্রা নাখোন, ব্যাংককের । ক্যাম্পাসটি অনেক পর্যটন গন্তব্যের কাছাকাছি এবং এটি ছিল 14 অক্টোবর 1973 সালের বিদ্রোহ এবং 6 অক্টোবর 1976 সালের গণহত্যার স্থান। রঙ্গসিট ক্যাম্পাস, যেখানে বেশিরভাগ স্নাতক প্রোগ্রামগুলি কেন্দ্রীভূত হয়, এটি খলং লুয়াং, পথুম থানিতে অবস্থিত। লাম্পাং এবং পাতায়াতে ধর্মশাস্ত্র বিশ্ববিদ্যালয়ের ছোট আঞ্চলিক ক্যাম্পাস রয়েছে।

ধর্মশাস্ত্র বিশ্ববিদ্যালয়ে ভর্তি অত্যন্ত প্রতিযোগিতামূলক। শুধুমাত্র শীর্ষ 10 জাতীয় স্কোরে র‍্যাঙ্কিং করা আবেদনকারীদেরই ধর্মশাস্ত্র বিশ্ববিদ্যালয়-এ অধ্যয়নের জন্য বেছে নেওয়া হয়, বিশেষ করে সামাজিক বিজ্ঞান এবং কলা-এ যা থাইল্যান্ডে সবচেয়ে বেছে নেওয়া হয়। কিউএস ধর্মশাস্ত্র বিশ্ববিদ্যালয়কে চারটি কিউএস স্টার প্রদান করেছে। একটি ফোর QS স্টার রেটিং মানে "...অত্যন্ত আন্তর্জাতিক, গবেষণা এবং শিক্ষা উভয় ক্ষেত্রেই শ্রেষ্ঠত্ব প্রদর্শন করে। প্রতিষ্ঠানটি ছাত্র এবং শিক্ষকদের জন্য একটি চমৎকার পরিবেশ প্রদান করে।"

তথ্যসূত্র
---------

1. 1 2 3  "Thammasat University"। *Top Universities*। সংগ্রহের তারিখ ১৩ ডিসেম্বর ২০১৯।
2. ↑  "Introduction"। *Thammasat University*। সংগ্রহের তারিখ ২৩ নভে ২০১৭।
3. ↑  "QS Stars Ratings Explained"। *Top Universities*। ৪ নভেম্বর ২০১২।
**ড. চন্দ্রকলা আনন্দরাও হটে** (১৯০৩-১৯৯০) একজন বিখ্যাত লেখক, নারীবাদী ও সমাজকর্মী ছিলেন। তিনি বোম্বের (বর্তমান:মুম্বাই) এস.এন.ডি.টি. বিশ্ববিদ্যালয়ে সমাজবিজ্ঞান বিষয়ের অধ্যাপক ছিলেন।

জীবনী
-----

১৯০৩ সালের সেপ্টেম্বর মাসের ১২ তারিখে জন্মগ্রহণ করেন তিনি। তাঁর পিতার নাম ড. জগন্নাথ মুর্কুতে এবং মাতার নাম লহনিবাই মুর্কুতে।

চন্দ্রকলা জন্মেছিলেন মুম্বাইয়ের দইভাদন্য সম্প্রদায়ে। শিক্ষা তাঁর জীবনে গুরুত্বপূর্ণ ভূমিকা পালন করেছে। তিনি আনন্দরাও রামকৃষ্ণ হটের সাথে বিবাহবন্ধনে আবদ্ধ হন। বিয়ের পর তিনি নিজের নাম পরিবর্তন করে চন্দ্রকলা আনন্দরাও হটে রাখেন।

তিনি অর্থনীতিতে এমএ পাস করেছিলেন। এরপর তিনি সমাজবিজ্ঞানে পিএইচডি ডিগ্রি লাভ করেন। তাঁর গবেষণামূলক প্রবন্ধের শিরোনাম ছিল  *হিন্দু ওম্যান অ্যান্ড হার ফিউচার*। তিনি ভারতের প্রখ্যাত সমাজবিজ্ঞানী ড. জি. এস. ঘুরয়ের অনুপ্রেরণায় প্রবন্ধটি লিখেছিলেন।

ড. চন্দ্রকলা আনন্দরাও হটে যুগের তুলনায় আধুনিক চিন্তাভাবনার অধিকারী ছিলেন। তিনি শিক্ষাগ্রহণের পাশাপাশি নারীদের কর্মক্ষেত্রে যোগ দেওয়া উচিত বলে মনে করতেন।

১৯৬৯ সালে তাঁর *চেঞ্জিং স্ট্যাটাস অব ওম্যান ইন পোস্ট-ইন্ডিপেন্ডেন্স ইন্ডিয়া* শিরোনামে একটি বই প্রকাশিত হয়। ১৯৭৮ সালে তাঁর লেখা *টার্ন..?হুইদার...?টু. ....?* বইটি প্রকাশিত হয়। এছাড়াও, ইংরেজি ও মারাঠি ভাষার বিভিন্ন সাময়িকীতে লিখেছেন তিনি।

ড. চন্দ্রকলা আনন্দরাও হটে বোম্বের এসএনডিটি মহিলা বিশ্ববিদ্যালয়ে সমাজবিজ্ঞান বিষয়ে অধ্যাপনা করতেন।

১৯৭৫ সালে তিনি সমাজের পিছিয়ে পড়া নারীদের জন্য *কুটুম্বসখি* সংগঠন চালু করেন। এই সংগঠনের উদ্দেশ্য ছিল, নারীদের স্বনির্ভর করে গড়ে তোলা।

ক্রিকেটার বিজয় মার্চেন্টের একটি কারখানা থেকে কাপড় কিনে সায়া সেলাই করার মধ্য দিয়ে যাত্রা শুরু হয় সংগঠনটির। এরপর, মুনাফা বাড়ানোর জন্য সংগঠনটি জলখাবার তৈরি করা শুরু করে। সংগঠনটি ছিল একটি সফল উদ্যোগ। সংগঠনটি বহু নারীকে স্বনির্ভর করে গড়ে তোলে।

তিন সন্তান রেখে তাঁর স্বামী মারা গিয়েছিলেন। চন্দ্রকলা আনন্দরাও হটে তাঁর তিন সন্তানকে বড় করে তোলেন। তিনি ধর্মীয় ব্যক্তিত্ব গুরুদেব আর. ডি. রানাডের অনুসারী ছিলেন। ১৯৯০ সালে মুম্বাইয়ে ইসোফেগাল ক্যান্সারে আক্রান্ত হয়ে মৃত্যুবরণ করেন চন্দ্রকলা আনন্দরাও হটে। তাঁর স্মৃতিতে দক্ষিণ মুম্বইয়ের গিরগাঁওয়ের একটি নগরচত্বরের নাম চন্দ্রকলাবাই হটে চক রাখা হয়।

গ্রন্থতালিকা
------------

১৯৪৮ সালে তাঁর পিএইচডি থিসিস বই আকারে বের হয়।  *হিন্দু উইমেন অ্যান্ড হার ফিউচার* শিরোনামের বইটির ভূমিকা লিখেছিলেন ড. এন. ভি. গাদগিল। চন্দ্রকলা আনন্দরাও হটে রচিত গ্রন্থগুলো হল:

* *হিন্দু উইম্যান অ্যান্ড হার ফিউচার* (১৯৪৮)
* *চেঞ্জিং স্ট্যাটাস অব উইম্যান ইন পোস্ট-ইন্ডিপেন্ডেন্স ইন্ডিয়া* (১৯৬৯)
* *টার্ন..?হুইদার...?টু. ....?* (১৯৭৮)

তথ্যসূত্র
---------

1. ↑
2. ↑
3. ↑
দ্য পলিনেটর পাথওয়েকে পরবর্তী ধাপের জন্য প্রস্তুত করা হচ্ছে
**দ্য পলিনেটর পাথওয়ে** (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের ক্লাসরুমের সঙ্গেও এই বাগানকে সম্পৃক্ত করা হয়েছে।

বিভিন্ন কারণে কালো ভ্রমর ও ডোরাকাটা ভ্রমরের সংখ্যা দিনদিন লোপ পেয়ে যাচ্ছে। পরিবেশ দূষণ, বসতবাটি নির্মাণের জায়গার অভাব, কীটনাশকের ব্যবহার এর প্রধান কারণ। ভবিষ্যতে অনাহূত বায়ো-ইন্সেক্টিসাইড সন্নিবেশিত ফুলের বিষাক্ত পরাগও ভ্রমরের বেঁচে থাকার জন্যে হুমকি স্বরূপ দেখা দিতে পারে।

বহিঃসংযোগ
---------

* Project website
* ওয়েব্যাক মেশিনে আর্কাইভকৃত ৪ মার্চ ২০১৬ তারিখে
* 
* 
* 
* ওয়েব্যাক মেশিনে আর্কাইভকৃত ১৬ জুলাই ২০১১ তারিখে
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য চান্দিনা পৌরসভা দেখুন। অন্য ব্যবহারের জন্য চান্দিনা (দ্ব্যর্থতা নিরসন) দেখুন।

**চান্দিনা** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি চান্দিনা উপজেলার সদর। শহরটি চান্দিনা উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী চান্দিনা শহরের মোট জনসংখ্যা ৪৮,৪৭১ জন যার মধ্যে ২৩,৫১৮ জন পুরুষ এবং ২৪,৯৫৩ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৯,৬৪২টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°২৯′২১″ উত্তর ৯১°০০′৩০″ পূর্ব﻿ / ﻿২৩.৪৮৯২৪৮° উত্তর ৯১.০০৮৩৬৪° পূর্ব﻿ / 23.489248; 91.008364। সমুদ্র সমতল থেকে শহরটির গড় উচ্চতা ১৩.৬৮ মিটার।

প্রশাসন
-------

১৯৯৭ সালে চান্দিনা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চান্দিনা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৯টি মহল্লায় বিভক্ত । ১৫.৮৭ বর্গ কি.মি. আয়তনের চান্দিনা শহরের ১৪.২০ বর্গ কি.মি. এলাকা চান্দিনা পৌরসভা দ্বারা পরিচালিত হয়।

শিক্ষা ব্যবস্থা
---------------

চান্দিনা শহরের স্বাক্ষরতার হার হলো শতকরা ৫৯.৩ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৮। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।
2. ↑  "latitude, longitude and elevation of Chandina, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে মতলব পৌরসভা"। ২১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**সাভার ক্যান্টনমেন্ট বোর্ড বালক উচ্চ বিদ্যালয়** হচ্ছে বাংলাদেশের ঢাকা জেলার সাভার উপজেলার সাভার সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৭৯ সালে।

ইতিহাস
------

১৯৭৯ সালে ঢাকার শিক্ষার মান বৃদ্ধির উদ্দেশ্যে সাভার ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৭ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে *সাভার ক্যান্টনমেন্ট বোর্ড উচ্চ বিদ্যালয়* রাখা হয়। শিক্ষার সুষ্ঠু পরিবেশ ও মানসম্মত শিক্ষাদানের লক্ষ্যে ১৯৯৮ সালে একই প্রশাসনের অধীনে স্বতন্ত্র ভবনে বিদ্যালয়ের বালক ও বালিকা শাখা চালু করা হয় । ২০১০ সালে ১ জুলাই বালক ও বালিকা শাখা বাতিল করে *সাভার ক্যান্টনমেন্ট বোর্ড বালক উচ্চ বিদ্যালয়* এবং *সাভার ক্যান্টনমেন্ট বোর্ড বালিকা উচ্চ বিদ্যালয়* নামে দু’টি স্বতন্ত্র বিদ্যাপীঠ চালু হওয়ার মাধ্যমে সাভার ক্যান্টনমেন্ট বোর্ড বালক উচ্চ বিদ্যালয়ের জন্ম।

শ্রেণি, বিভাগ ও শাখা সমূহ
-------------------------

বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট

শিক্ষা কার্যক্রম
----------------

বিদ্যালয়টিতে শুধুমাত্র ছেলেদের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১৫৪ | ১৪৬ | ৯৪.৮১ |
| ২০২০ | এসএসসি | ১৫৯ | ১৫৬ | ৯৮.১১ |
| ২০২১ | এসএসসি | ১৩৮ | ১৩৫ | ৯৭.৮৩ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* স্কাউট
* রেড ক্রিসেন্ট

আরো দেখুন
---------

* সাভার ক্যান্টনমেন্ট বোর্ড
* ঢাকা জেলা
* ঢাকা জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, সাভার ক্যান্টনমেন্ট বোর্ড বালক উচ্চ বিদ্যালয়, ঢাকা"। *scbbhs.edu.bd*। সংগ্রহের তারিখ ২০২২-১১-০৪।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১১-০৪।
এই নিবন্ধটি নাটোরের একটি শিক্ষাপ্রতিষ্ঠান সম্পর্কে। ঢাকার শিক্ষাপ্রতিষ্ঠান জন্য সেন্ট যোসেফ উচ্চ মাধ্যমিক বিদ্যালয় দেখুন।

 **সেন্ট যোসেফস্ স্কুল এন্ড কলেজ** নাটোর জেলার বনপাড়ায় অবস্থিত একটি বিদ্যালয়। খ্রিস্টান ধর্মপ্রচারকদের দ্বারা প্রতিষ্ঠিত বিদ্যালয়টির যাত্রা শুরু হয় ১৯৬৩ সালে। স্কুলটি ২০১৩ সালে ৫০ বছরের জুবিলী পালন করেছে।

ইতিহাস
------

১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদি মনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক হিসেবে যুক্ত হন।
১৯৬৩ সালে ভেরপল্লী ও চেসকাতোর অক্লান্ত চেষ্টায় বর্তমান গীর্জার সংলগ্ন চত্বরে নির্মিত হয় ১১ কক্ষ বিশিষ্ট ইংরেজি U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক সহযোগিতা করেন মরহুম সাব্দুল আলী প্রমাণিক। এ সময়েই স্কুলটি জুনিয়র হাই স্কুলে উন্নিত করা হয়।

২০১৫ সালে এর কলেজ শাখা উদ্বোধন করা হয়। ২০১৮ সালে সেন্ট যোসেফস্ প্রাইমারি স্কুলকে সেন্ট যোসেফস্ হাইস্কুলের সাথে যুক্ত করা হয় এবং পুনঃনামকরণ করে সেন্ট যোসেফস স্কুল এন্ড কলেজ করা হয়।

বর্তমানে প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। অধ্যক্ষ ড. ফা: শংকর ডমিনিক গমেজের নেতৃত্বে প্রাইমারি শাখায় ১৫ জন শিক্ষক, মাধ্যমিক শাখায় ৩৭ জন শিক্ষক এবং কলেজ শাখায় ২০ জন প্রভাষক শিক্ষা দিয়ে যাচ্ছেন।

শিক্ষা কার্যক্রম
----------------

### পাঠ্যক্রম

এই প্রতিষ্ঠানে নার্সারি থেকে ১২শ শ্রেণী পর্যন্ত ছাত্রদের পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক ও বাণিজ্য শাখায় শিক্ষার্জনের সুযোগ রয়েছে।

### পাঠদান পদ্ধতি

পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়।

### ফলাফল

প্রতিষ্ঠাকালীন সময় হতে সেন্ট যোসেফস স্কুল এন্ড কলেজ পি.এস.সি, জে.এস.সি, এস.এস.সি ও এইচ.এস.সি পরীক্ষায় কৃতিত্বপূর্ণ ফলাফল করছে। ২০১৭ হতে ২০২১ পর্যন্ত সেন্ট যোসেফস স্কুল এন্ড কলেজের এইস.এস.সি পরীক্ষার ফলাফল নিম্নরূপ:

| শিক্ষাবর্ষ | ছাত্রসংখ্যা | উত্তীর্ণ ছাত্র | পাসের শতকরা হার | জি.পি.এ-৫ প্রাপ্ত ছাত্রের সংখ্যা |
| --- | --- | --- | --- | --- |
| ২০১৭ | ১৫২ | ১২৬ | ৮২.৮৯% | ০৬ |
| ২০১৮ | ১৪৬ | ১৩৯ | ৯৫.২১% | ০৭ |
| ২০২০ |  |  | ১০০% |
| ২০২১ |  |  | ৯৯.৬৮% | ৯৪ |

২০০৬ হতে ২০০৯ সাল পর্যন্ত এস.এস.সি পরীক্ষায় এ প্রতিষ্ঠানের ফলাফল নিম্নরূপ:

| শিক্ষাবর্ষ | ছাত্রসংখ্যা | উত্তীর্ণ ছাত্রসংখ্যা | পাসের শতকরা হার | জি.পি.এ-৫ প্রাপ্ত ছাত্রসংখ্যা |
| --- | --- | --- | --- | --- |
| ২০১৭ | ২৩৯ | ২৩৮ | ৯৯.৫৮% | ৫৭ |
| ২০১৮ | ২৬০ | ২৫৬ | ৯৮.৫৮% | ৫৩ |
| ২০১৯ | ২৬৬ | ২৬৪ | ৯৯.৬২% | ৫৪ |

সাফল্য
------

১৯৮৭ সালে শ্রেষ্ঠত্বের জন্য বিদ্যালয়টি জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে এবং ২০২১ সালের এইচএসসি পরীক্ষায় নাটোর জেলার সবচেয়ে বেশি এ প্লাস পায় এই প্রতিষ্ঠানের কলেজ শাখা থেকে।

তথ্যসূত্র
---------

1. ↑  ৫০ বছরের জুবিলী স্মরণীকা, সেন্ট যোসেফস্ উচ্চ বিদ্যালয়, বনপাড়া, নাটোর
**থুঞ্চাথু রামানুজন এজুথাচান** (ইংরেজিঃ Thuncattu Ramanujan Elluttachchan) (মালয়ালম , ) ছিলেন ১৬ শতকের একজন মালয়ালম ভক্তিমূলক কবি , অনুবাদক ও ভাষাবিদ ।  তিনি ছিলেন মালয়ালম সাহিত্যের প্রাচীন ত্রয়ী কবিত্রয়মের অন্যতম। অন্য দুজন হলেন কুঞ্চন নাম্বিয়ার ও চেরুসেরি । তাঁকে "আধুনিক মালয়ালম ভাষার পিতা "ও "মালয়ালমের প্রধান কবি "বলা হয় । তিনি কেরালার সাহিত্য সংস্কৃতিতে (ভক্তি আন্দোলন সঙ্গে যুক্ত ঘরোয়া ধর্মীয় গ্রন্থ) একটি বড় পরিবর্তনের অন্যতম পথিকৃৎ ছিলেন ।  তাঁর রচনা কেরলে তাঁর সমসাময়িক বা পূর্বসূরীদের তুলনায় অনেক বেশি প্রকাশিত ও পাঠ করা হয় ।

তিনি এক ঐতিহ্যবাহী হিন্দু পরিবারে উত্তর কেরালার মালাপ্পুরম জেলার বর্তমান তিরুরের থুনচাথু নামে এক গৃহে জন্মগ্রহণ করেন।   তার জীবন সম্পর্কে নিশ্চিতভাবে খুব কমই জানা যায়।  তাঁর নিজের জীবদ্দশায়ও তাঁর সাফল্য আকাশছোঁয়া বলে মনে হয়।  পরে তিনি ও তার অনুসারীগণ 

কেরালার আরও পূর্বে পালাক্কাডের কাছে একটি গ্রামে স্থানান্তর হন।তং সেখানে একটি আশ্রম ("রামানন্দ আশ্রম") ও একটি ব্রাহ্মণ গ্রাম প্রতিষ্ঠা করেন। 

এই আশ্রমে সম্ভবত ব্রাহ্মণ ও শূদ্র উভয় বর্ণের ছাত্র ছিল।  আশ্রমটি অবশেষে কেরালায় জনপ্রিয় ভক্তির ধারণার সাথে যুক্ত "এজুথাচান আন্দোলন" এর পথপ্রদর্শক হয়।  এজুথাচানের ধারণাগুলি পণ্ডিতদের দ্বারা বিভিন্নভাবে দার্শনিক রামানন্দের সাথে যুক্ত করা হয়েছে। তিনি রামানন্দী সম্প্রদায়ের সন্ধান করেছিলেন। 

  

এজুথাচানের বহু শতাব্দী আগে, কেরালার মানুষ মালায়ালাম ও গ্রন্থ লিপিতে সাহিত্য পাঠ তৈরি করে আসছিল।  তিনি সংস্কৃত মহাকাব্য *রামায়ণের মালয়ালম পুনর্গঠনের "প্রধান কবি" বা "মালয়ালম উপযুক্ত পিতা" হিসাবে সম্মানিত হন।*  এই রচনাটি কেরালার মধ্য-বর্ণের গৃহে একটি জনপ্রিয় ভক্তিমূলক পাঠরূপে দ্রুত প্রচারিত হয়েছিল।  বলা যেতে পারে যে এজুথাচান তখনকার অজানা সংস্কৃত - পুরাণ সাহিত্যকে সাধারণ মানুষের অনুধাবনের স্তরে (গৃহোপযুক্ত গ্রন্থরূপে) নিয়ে এসেছিলেন ।  বর্তমান মালয়ালম বর্ণমালার মূলধারায় তার অন্যান্য প্রধান অবদান রয়েছে।  

1. 1 2 3 4  "The Literature of Hinduism in Malayalam"। *The Blackwell Companion to Hinduism*। Blackwell Publishing, Wiley India। ২০০৩। পৃষ্ঠা 173–74। আইএসবিএন 9780470998694। ডিওআই:10.1002/9780470998694।
2. 1 2 3 4 5  Pollock, Sheldon (২০০৩)। "Introduction"। *Literary Cultures in History: Reconstructions from South Asia*। University of California Press। পৃষ্ঠা 20। আইএসবিএন 9780520228214।
3. 1 2 3  Freeman, Rich (২০০৩)। "Genre and Society: The Literary Culture of Premodern Kerala"। *Literary Cultures in History: Reconstructions from South Asia*। University of California Press। পৃষ্ঠা 479–81। আইএসবিএন 9780520228214।
4. 1 2  Freeman, Rich (২০০৩)। "Genre and Society: The Literary Culture of Premodern Kerala"। *Literary Cultures in History: Reconstructions from South Asia*। University of California Press। পৃষ্ঠা 481। আইএসবিএন 9780520228214।
5. 1 2 3 4  Logan, William (২০১০)। *Malabar*। Asian Educational Services। পৃষ্ঠা 92–94।
6. ↑  Freeman, Rich (২০০৩)। "Genre and Society: The Literary Culture of Premodern Kerala"। *Literary Cultures in History: Reconstructions from South Asia*। University of California Press। পৃষ্ঠা 482। আইএসবিএন 9780520228214।
**পৌরসভা** (বা ইংরেজি: Municipality) একটি একক প্রশাসনিক বিভাগ যা জাতীয় ও আঞ্চলিক আইন দ্বারা অধীনস্থ হিসাবে অনুমোদিত এবং স্ব-সরকার বা এখতিয়ারের ক্ষমতাযুক্ত কর্পোরেট অবস্থান এবং ক্ষমতা রাখে। এটি কাউন্টি থেকে আলাদা করতে হবে (সাধারণত) যা গ্রামীণ অঞ্চল বা শহর, গ্রাম এবং গ্রামগুলির মতো অসংখ্য ছোট ছোট সম্প্রদায়কে ঘিরে রাখতে পারে ।

পৌরসভা শব্দটির অর্থ প্রদত্ত পৌরসভার মহাপরিচালক বা মহাশাসক সংস্থাও হতে পারে। একটি পৌরসভা একটি সাধারণ-উদ্দেশ্যযুক্ত প্রশাসনিক মহকুমা, একটি বিশেষ উদ্দেশ্যযুক্ত জেলার বিপরীতে। পৌরসভার সর্বোচ্চ দায়িত্বপ্রাপ্ত কর্মকর্তাকে নগরপিতা বা নগরপতি বা মেয়র বলা হয়।

এই শব্দটি ফ্রেঞ্চ পৌরসভা এবং লাতিন পৌরসভা থেকে উদ্ভূত । ইংরেজি শব্দ "Municipal" ল্যাটিন থেকে আহরিত সামাজিক চুক্তি municipium শব্দ যার অর্থ "দায়িত্ব হোল্ডার" থেকে উদ্ভূত), ল্যাটিন সম্প্রদায়গুলি রোমান দশায় তাদের নিজস্ব নিগম বিনিময়ে সৈন্য সঙ্গে রোম সরবরাহকৃত উল্লেখ (দেওয়া রোমান নাগরিকত্ব বাসিন্দাদের কাছে) সম্প্রদায়গুলিকে তাদের নিজস্ব স্থানীয় সরকারগুলি (একটি সীমাবদ্ধ স্বায়ত্তশাসন) ধরে রাখার অনুমতি দেওয়ার সময়।

একটি পৌরসভা কোনও সার্বভৌম রাষ্ট্র যেমন মোনাকোর প্রিন্সিপালিটি থেকে কোনও ছোট গ্রাম, যেমন ওয়েস্ট হ্যাম্পটন ডোনস, নিউ ইয়র্কের মতো কোনও রাজনৈতিক এখতিয়ার হতে পারে ।

যে অঞ্চলটির উপরে কোনও পৌরসভার এখতিয়ার রয়েছে তার অন্তর্ভুক্ত থাকতে পারে

একটি জনবহুল জায়গা যেমন শহর , শহর বা গ্রাম
বসেও বিভিন্ন (যেমন, প্রথম দিকে বিচারব্যবস্থায় অঙ্গরাজ্য এর নিউ জার্সি হিসাবে (1798-1899) শহরতলী বিভিন্ন গ্রাম, মহাশাসক মেক্সিকো পুরসভা , কলম্বিয়ার পৌরসভা )
চিলির সান্তিয়াগোতে ৩৪টি পৌরসভা হিসাবে কখনও কখনও কেবলমাত্র এমন জায়গাগুলির কোনও অংশ, কখনও কখনও শহরের ।

এই প্রেক্ষাপটে **পৌরসভা** বা **মিউনিসিপ্যালিটি** বাংলাদেশের শহরাঞ্চলীয় স্বায়ত্তশাসন ব্যবস্থার একটি গুরুত্বপূর্ণ একক। বাংলাদেশের বৃহৎ শহরসমূহ সিটি কর্পোরেশন দ্বারা পরিচালিত হয়। জেলা এবং উপজেলা পর্যায়ে যে শহর এবং শহর অঞ্চলগুলো রয়েছে তা পৌরসভা দ্বারা শাসিত এবং পরিচালিত হয়। বাংলাদেশে মোট পৌরসভার সংখ্যা ৩২৯টি ( সিলেটের বিশ্বনাথ) [১]। ভারতে এ সংস্থাটি *পুরসভা* নামে প্রচলিত।

ইতিহাস
------

সর্বপ্রথম পৌর প্রতিষ্ঠান গঠনের লক্ষ্যে আইন পাস হয় ১৮৪২ সালে। ১৯৩২ সালে অবিভক্ত বাংলায় প্রবর্তিত বঙ্গীয় পৌরসভা আইন বা বেঙ্গল মিউনিসিপ্যাল অ্যাক্ট অনুসারে ও সেই আইনের ১৯৮০, ১৯৮২ ও ১৯৯২ সালের সংশোধনী অনুসারে পশ্চিমবঙ্গের পুরসভাগুলি পরিচালিত হত। ১৯৯৩ সালে পশ্চিমবঙ্গের পুরসভাগুলির পরিচালনার লক্ষ্যে পশ্চিমবঙ্গ পৌর আইন বা দ্য ওয়েস্ট বেঙ্গল মিউনিসিপ্যাল অ্যাক্ট চালু হয়। ১৯৯৪ ও ১৯৯৫ সালে এই আইনের সংশোধন সাধন করা হয়। বর্তমানে পশ্চিমবঙ্গের পুরসভাগুলি এই আইন মোতাবেক প্রতিষ্ঠিত আছে।

ঢাকা পৌরসভা গঠিত হয় ১৮৬৪ সালে। স্বাধীন বাংলাদেশে পৌরসভা অধ্যাদেশ জারি হয় ১৯৭৭ সালে। বাংলাদেশের স্থানীয় সরকার (পৌরসভা) আইন, ২০০৯ অনুসারে বাংলাদেশের পৌরসভাগুলো প্রতিষ্ঠিত ও পরিচালিত।

আরও দেখুন
---------

* ইউনিয়ন পরিষদ
* পাকুন্দিয়া পৌরসভা
* পৌরসভা (ভারত)

তথ্যসূত্র
---------

১। স্থানীয় সরকার মন্ত্রনালয়ের ওয়েবসাইট[*স্থায়ীভাবে অকার্যকর সংযোগ*]
**শেষ অঙ্ক** (Shesh Anko) একটি বাংলা রহস্য চলচ্চিত্র। এই ছবিটি হরিদাস ভট্টাচার্যের পরিচালনায় ১৯৬৩ সালে মুক্তি পায়। সংগীত পরিচালনা করেন পবিত্র মুখোপাধ্যায়। এই সিনেমার কণ্ঠশিল্পী ছিলেন হেমন্ত মুখোপাধ্যায় ও সন্ধ্যা মুখোপাধ্যায়।

কাহিনী
------

ছবির শুরুতে দেখা যায় সুধাংশুর বাড়িতে গোপনে এক ব্যক্তি প্রবেশ করে আলমারির কিছু জিনিস বেছে বেছে হাতিয়ে নেয়। এই রহস্যময় ব্যক্তির করঞ্জাক্ষ সমাদ্দার। সুধাংশুর বিবাহ ঠিক হয়েছে তার বাকদত্তা সোমার সাথে। তারা দেখা করতে থাকে নিয়মিত। পূর্বের স্ত্রী কল্পনা আত্মহত্যা করে মারা যাওয়ার পরে বিখ্যাত সম্পত্তিশালী ব্যক্তি স্যার হরপ্রসাদের মেয়ের সাথে তার বিবাহ হবে। বিবাহ বাসরে সুরেন উকিল হঠাৎ একটি মেয়েকে সাথে করে এনে জানান প্রথম স্ত্রী কল্পনা বেঁচে থাকতে দ্বিতীয় বিবাহ আইনত অসিদ্ধ। যদিও সুধাংশু দৃঢ়ভাবে অস্বীকার করে ও জানায় নতুন মেয়েটি জাল কল্পনা। কিন্তু সুধাংশুর ঘর থেকে একদম প্রথমে চুরি হওয়া কিছু গয়না, কল্পনা বলে দাবী করা মেয়েটির কাছে পাওয়া যায়। আদালতে সাক্ষ্য ও জেরায় সুরেন উকিল প্রমাণ করতে সক্ষম হন যে কল্পনা মারা গেছে এমন কোনো সুনির্দিষ্ট প্রমাণ সুধাংশুর হাতে নেই। তার পক্ষের ব্যারিস্টারও কোর্টে সুরেন উকিলের হাতে নাজেহাল হন। এমতাবস্থায় সুধাংশু মানসিকভাবে ভেঙ্গে পড়ে ও বুঝতে পারে তার বিরুদ্ধে কোনো ষড়যন্ত্র চলছে। এমনকি মৃতা কল্পনার দাদা দেবেন সেনকেও তার করে ডেকে পাঠানো হয়। তার বাকদত্তা সোমাকে বিশ্বাস করাতে সে সবকিছু খুলে বলতে চায়। তার অতীতে লুকিয়ে থাকা গুপ্ত রহস্য।

অভিনয়
------

* কমল মিত্র - সুরেন উকিল
* উত্তম কুমার - সুধাংশু
* বিকাশ রায় - মিঃ সমাদ্দার
* সাবিত্রী চট্টোপাধ্যায় - কল্পনা/ লতা
* তরুণ কুমার - দেবেন সেন
* পাহাড়ী সান্যাল - স্যার হরপ্রসাদ
* শর্মিলা ঠাকুর - সোমা
* উৎপল দত্ত - ব্যারিস্টার মিত্র
* জীবেন বোস - মামাবাবু

তথ্যসূত্র
---------

1. 1 2  "Sesh Anka (1963)"। *imdb.com*। সংগ্রহের তারিখ ২৬ মার্চ,২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "Shesh Anko (1963 - Bengali)"। *gomolo.com*। ২৭ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৭।

বহিঃসংযোগ
---------

* ইন্টারনেট মুভি ডেটাবেজে *শেষ অঙ্ক*  (ইংরেজি)